text: Så er ansøgningen sendt
  25 februar 2013 kl. 12.14
  Efter flere årtiers ben-arbejde tyder alt på, at Vadehavet kommer i fint selskab sammen med verdensberømte naturperler: Ansøgningen er sendt til UNESCO.
  Tidligere tiders modstand er væk, og ansøgningen er nu - med opbakning fra tre af de fire berørte Vadehavs-kommuner - netop sendt af sted fra Kulturministeriet.
  Ministeriet står for kontakten til FN-organisationen Unesco, der udpeger verdensnaturarvs-områderne.
  Kommunalbestyrelserne i Esbjerg, Varde og Fanø kommuner støtter idéen, og det gør samme gør bestyrelsen for Nationalpark Vadehavet. Tønder Kommune ønsker også, at den danske del af Vadehavet bliver udpeget som verdensarv, men ikke på så stort et område, som der er lagt op til.
  